Transskribering – Interview 3

Interview vedrørende gruppens første tre iterationer. Den interviewede har ønsket sig anonym til dette interview. Den interviewede er 22 år.

* Det skal noteres at den interviewede er underrettet om designforslagets formål, og har fået læst gruppens problemformulering højt inden interview start.
* Iterationerne er ikke blevet vist til den interviewede.
* Ord som øh, æh og fylde ord som ”ja”, ”sådan” ”ligesom” m.m. er udeladt for forståelsens skyld.

I transskriberingen fremgår Interviewer som I og fremgår i *kursiv*, og den interviewede som U uden tekstformatering.

tekstformatering.

**I:** *God dav og velkommen til*

**U:** Tak, tak.

**I:** *Må jeg spørge dig her først og fremmest, hvor mange år har du været på Roskilde Festival?*

**U:** Jeg har været der siden 2013, så det er 6-7år.

**I:** *Hvorfor har du deltaget gentagende gange?*

**U:** Fordi jeg synes det er skide sjovt

**I:** *Når du så tænker ”Roskilde Festival”, kan du beskrive det med tre ord?*

**U:** Bajer, musik og hedeture

**I:** *Når du så har været på festivalen og bevæget dig rundt på campingområdet, har du så lagt mærke til diverse events og fællesaktiviteter rundt omkring?*

**U:** Ja, meget ovre i Dream City.

**I:** *Kan du fortælle hvilke?*

**U:** Der er altid de der konkurrencer som alle efterskoler og højskoler laver, som har alle mulige temaer. Nu er det så meget klima og bæredygtighed de har kørt de sidste par år

**I:** *I stedet for events, har du lagt mærke til projekter for eksempel. Ikke sådan nogen camps sætter op, men for eksempel udefrakommende som DTU eller Roskilde Universitet?*

**U:** Ja, jeg har selv været med i et projekt der handlede om flygtninge, hvor vi lavede sådan et stort dronebillede hvor vi stillede os og dannede en sætning. Jeg kan ikke huske hvad der stod præcis, men det var et eller andet med ”Welcome Refugees” eller noget i den dur.

**I:** *Interessant, så du har faktisk også deltaget i nogle af de her aktiviteter. Både fra camps men også dem der gør det i samarbejde med Roskilde Festival.*

**U:** Det har jeg absolut.

**I:** *Kender du til den ladecykel som DTU stillede op i år 2013, hvor man kunne komme og lade sin telefon op mens man cyklede?*

**U:** Nej.

**I:** *Ærgerligt, det håbede jeg lidt for nu vil jeg gerne vise dig tre forskellige iterationer mig og min gruppe har lavet til et designforslag, til en fællesaktivitet på Roskilde Festival. Men jeg har jo introduceret dig til ideen først. Hvad synes du om den?*

**U:** Det lyder interessant.

**I:** *Hvorfor?*

**U:** Fordi at kolde øl er super fede, og så kunne det være en hyggelig aktivitet med sine venner hvis man sidder og er lidt træt i stolene.

**I:** *Jamen skal vi så ikke kaste os ud i det? Jeg starter med at vise iteration nummer 1. Vil du have en mundtlig uddybning eventuelt?*

**U:** Ja det kunne være lækkert.

**I:** *Det der foregår her, det er at du skal forestille dig at det her er et område hvor vi har de her ladecykler som jeg nævnte før. Som så når man cykler danner energi til den her køle element ”boks”, der står herinde i midten. Hvor der så også er en informationstavle der viser hvor meget energi man har lavet på nuværende tidspunkt.*

**U:** Det ser godt ud.

**I:** *Hvad synes du om det?*

**U:** Det ser meget iøjnefaldende ud. Hvis man går og ikke lige ved hvad det er, så er det noget man lige ser på afstand.

**I:** *Hvad er det første du lægger mærke til?*

**U:** Alle de der cykler der lige pludselig står inde på en festivals plads, det tror jeg vil fange mit blik. Og så det høje barometer (peger på informationstavlen)

**I:** *Hvad får det dig til at føle? Er det noget du kunne tænke dig at deltage i? Hvis du tilfældigvis kom forbi det.*

**U:** Jeg ville helt klart gå hen og se ”hvad sker der her”… det byder op til dans!

**I:** *Hvis man nu tænker udseendemæssigt, æstetisk set. Kunne du komme i tanke om nogle forbedringer til det her design?*

**U:** Det kunne måske være meget fedt hvis der var noget anlæg. Det plejer altid at genererer ører.

**I:** *Så noget musik?*

**U:** Ja så der er noget til ørerne også.

**I:** *Interessant, eventuelt nogle andre forbedringer, eller forslag til hvordan man kunne ændre det?*

**U:** Nej, jeg synes faktisk det ser meget fedt ud.

**I:** *Kan du se fællesaktiviteten bag det? Altså giver det mening?*

**U:** Ja. Altså hvis man skulle komme med et bidrag til den, så kunne det være fedt tænker jeg – for man går jo ikke op ene mand, man har nok nogle venner med. Så kunne man selv sidde på cyklen og så kunne man have en bænk ved siden af, så kunne der sidde nogle af ens venner. Og så kunne man skifte. Så kunne der sidde forskellige camps med forskellige venner på hver deres cykel.

**I:** *Okay, du tænker at man kunne kreere nærmest en tilskuerplads?*

**U:** Ja det kunne man ja. Hvis der nu var andre camps i gang med at køle sine bajere ned, så kunne man lige smide sine øl med og så deltage med.

**I:** *Sjovt input, tak for det! Jeg tror vi springer videre til iteration nummer 2. Det er tegnet i hånden. Kræver det en mundtlig uddybning?*

**U:** Måske ja.

**I:** *Det er samme koncept det er dog set oppe fra, hvor det herinde i midten er et højt trekantet tårn, med cykler uden omkring det. Hvor man så har nogle informationstavler på hver side. Du skal dog lægge mærke til at man ikke har noget fælles at køle ned, men at hver cykel har sin egen kopholder køle element.*

 *Hvad lægger du først mærke til ved den her?*

**U:**  Helt klar det store tårn i midten**.**

**I:** *Okay, specielt hvis man kommer og ser det fra afstand?*

**U:** Ja, fra afstand

**I:** *Ville det være noget du eventuelt kunne have lyst til at deltage i?*

**U:** Jo det kunne være meget sjovt. Jeg tror hellere jeg vil deltage i det første, det synes jeg ser lidt mere indbydende ud.

**I:** *Det vender vi tilbage til. Hvis man skulle forbedre designet, i forhold til dig. Hvad tænker du så, hvis man skulle gøre nogle forbedringer. Både praktisk men også æstetisk set?*

**U:** Æstetisk set så vil jeg nok sige at den der, der kører man individuelt. Roskilde Festival bygger jo meget på den der fællesskabs ”Orange Feeling”. Og hvis man kan få fællesskab frem for individualitet, så tror jeg det ville være meget federe.

**I:** *Det giver god mening. Men kan du se aktiviteten? Giver den mening?*

**U:** Ja det kan jeg godt. Det giver mening.

**I:** *Så tror jeg bare vi hopper videre til nummer 3. Kræver den en mundtlig uddybning?*

**U:** Er det der cykler? (Peger på iteration 3)

**I:** *Ja.*

**U:** Okay, jamen så tror jeg at jeg er med.

Er det der et rigtigt skilt? Altså er det et skilt der kommer til at stå der fysisk?

**I:** *Ja.*

 *Hvad lægger du først mærke til?*

**U:** Det store skilt.

**I:** *Er det på grund af farven eller størrelsen?*

**U:** Det er sådan en god blanding.

**I:** *Tænker du at det kunne være noget du havde lyst til at deltage i, hvis du gik forbi det?*

**U:** Ja, jeg tror bare problemet ville være at nu er der kun fire cykler. Og sådanne aktiviteter på Roskilde plejer jo at være rimeligt populære blandt gæsterne. Jeg tror jeg ville deltage hvis der var plads, men jeg tror ikke jeg ville stå og vente i lang tid på at gøre det.

**I:** *Okay, det giver meget god mening.*

*Så hvis man skulle forbedre det her design, så skulle det være med henblik på at udvide det til flere deltagere.*

*Kunne du se nogle andre forbedringer man kunne gøre, på det her design?*

**U:** Jeg synes det ser lidt nøgent ud. Det virker som om der bare er et skilt, hvor i design 1 der var jo en slags indhegning med det store skilt hvor der står camp-aktivitet, og så de her små skilte rundt omkring hvor man måske kan læse sig frem til ”hvad sker der egentlig her?”

**I:** *Okay, så der skal måske sættes lidt mere på.*

**U:** Ja det tror jeg.

**I:** *Cool, tak for det. Så lige for at opsummere blandt de her tre designs og iterationer. Hvilke elementer ved disse iterationer føler du mest tiltalende.*

*Eller man kan også vende spørgsmålet og sige, hvad er deres styrker og deres svagheder?*

**U:** Deres styrker er jo helt klart at det er et sjovt koncept. Fordi varme øl er jo en del af Roskilde Festival og kolde øl er jo meget federe. Så en måde man kan køle sine øl ned på, hvor man kan gøre det for miljøet og man kan gøre det sammen med nogen det er et stort plus. Jeg ved ikke lige hvad jeg vil sige hvad minusset er, det er måske mere over i den praktiske ende. Æstetisk set er det meget spændende.

**I:** *Fedt! Hvis det her installationer var tilgængelige på Roskilde Festival, ville du så benytte dig af dem?*

**U:** Jeg ville helt klart prøve dem. Jeg ville måske ikke prøve det hver dag. Men gerne komme forbi hvis det lå i nærheden.

**I:** *Så du ville i hvert fald give det et skud.*

**U:** Ja. Jeg tror ikke jeg ville krydse hele festivals pladsen for at komme ned at cykle.

**I:** *Hvilken en af dem (iterationerne) tiltaler dig så mest?*

**U:** Nummer 1

**I:** *Og hvad er det der gør den mest attraktiv for dig?*

**U:** Det er svært at sige, jeg tror det er det med at det er et indhegnet område. At det er herovre, det er her det sker. Det andet er lidt for bart synes jeg.

**I:** *Okay så man føler at når man er inde på området så er man en del af det.*

**U:** Ja, så man er en del af aktiviteten.

**I:** *Lidt fælles for designet, ville du kunne beskrive det med tre ord?*

**U:** klimabevidst, fællesskabsorienteret, kreativt.

**I:** *Tak. Så afrunder vi lige med nogle andre spørgsmål.*

*Ville sådan en – vi kalder det en ”gulerod” – øge chancen for at du ville deltage i sådan en aktivitet? Altså vores gulerod her er, at du får kølet din øl ned ved at gøre noget.*

**U:** Ja det tror jeg helt klart.

**I:** *Synes du at der mangler flere bæredygtige initiativer på campingpladsen på Roskilde Festival som for eksempel det her?*

**U:** Altså der kan altid komme flere. Jeg synes ikke vi har for mange.

**I:** *Okay. Er du selv interesseret i bæredygtighed?*

**U:** Ja

**I:** *Er du klar over dit eget strømforbrug?*

**U:** Desværre ja.

**I:** *Ville du overveje at sænke dit strømforbrug hvis du vidste hvad det krævede at danne energi?*

**U:** Nej.

**I:** *Så tror jeg ikke jeg har flere spørgsmål, tak fordi du ville deltage!*

**U:** Det var så lidt!